SA5
Exported from Holy-Writings.com on 2026-07-04 - 1 clipping

雜阿含經 (五)

如是我聞： 一時佛住舍衞國，祇樹，給孤獨園。

爾時，世尊告諸比丘： 「於色不知不明不離欲貪，心不解脱。 心不解脱者則不能斷苦。 如是，受⋯想⋯行⋯識不知不明不離欲貪，心不解脱者則不能斷苦。

「於色若知若明若離欲貪，心得解脱者則能斷苦。 如是，受⋯想⋯行⋯識若知若明若離欲貪，心得解脱者則能斷苦。」

時，諸比丘聞佛所説歡喜，奉行。
-- SA5 — Taisho Tipitaka (CC0-1.0)